text: Kolding er bedst til erhverv
  07 september 2010 kl. 16.55
  Dansk Industri offentliggjorde i dag listen over de mest erhvervsvenlige kommuner i Danmark. Og på den ligger Kolding i toppen.
  Danmarks 5. bedste kommune. Det er, hvad Kolding Kommune nu kan prale af, når snakken falder på de lokale erhvervsklimaer i Danmark.
  Og dermed indtager Kolding 1. pladsen blandt Sydjyllands 14 kommuner.
  Undersøgelsen er baseret på i alt 44 forskellige indikatorer, som stammer fra en lang række statistiske data og en stor spørgeskemaundersøgelse blandt virksomheder i 96 af landets 98 kommuner.
  
  Vejle dumper
  I den modsatte ende af listen ligger en nabokommune til Kolding - nemlig Vejle.
  De sætter sig på en knapt så imponerende 75. plads i landet, og dermed dumpepladsen i Sydjylland.
  Du kan på Dansk Industris hjemmeside selv se, hvor din kommune ligger på listen.
  